Lebioderus

Lebioderus er en slekt av løpebiller.

Utseende 
Nokså små (ca. 5 millimeter), noe flate, blanke og hårløse, rødbrunlige løpebiller, ligner ikke noe særlig på andre løpebiller. Hodet er nokså stort og bredt, betydeling bredere enn langt, rundet foran, med markerte bakhjørner. Fasettøynene og kjevene er ganske små. Antennene består tilsynelatende av bare to ledd, med en stor ytre del som består av fem delvis sammevokste ledd, denne ligner på en piggete klubbe. Pronotum er kort og bredt, omtrent dobbelt så bredt ved forkanten som ved bakkanten, delt i to på midten av en dyp tverrfure. Dekkvingene er jevnbrede, rundede i spissen, jevnt og fint punkterte. Beina er korte og tynne.

Levevis 
Slekten er sterkt knyttet til maur og lever i maurtuene (obligate myrmekofiler).

Utbredelse 
Slekten er utbredt i Sørøst-Asia (Thailand, Laos, Kina, Indonesia, Malaysia).

Systematisk inndeling 

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien Paussinae Latreille, 1807
 gruppen / stammen Paussini Latreille, 1807  – nær 600 arter fordelt på 8 undergrupper
 gruppen Paussina  Latreille, 1807
 slekten Lebioderus Westwood, 1838
 Lebioderus bakeri Heller, 1926 
 Lebioderus brancuccii Nagel, 2009 
 Lebioderus candezei C.A.Dohrn, 1888 
 Lebioderus dissimilis Luna De Carvalho, 1973 
 Lebioderus gorii Westwood, 1838 
 Lebioderus javanus C.A.Dohrn, 1891 
 Lebioderus maolanus Song & Maruyama, 2017
 Lebioderus percheronii Westwood, 1874 
 Lebioderus ritsemae Gestro, 1901 
 Lebioderus sinicus Song & Maruyama, 2017
 Lebioderus thaianus Maruyama, 2008

Kilder

Eksterne lenker 
 antwiki - Lebioderus
 

Paussinae
Biller formelt beskrevet i 1838
Dyr formelt beskrevet av John Obadiah Westwood